Z:gnu-www-ja-copyright-and-globalization--ca5fe8-The musicians, of course, sign/ro

Muzicienii, desigur, semnează contractele de înregistrare pentru că ei speră să fie printre puținii care se îmbogățesc. Așadar, în esență, muzicienilor li se oferă o loterie pentru a-i ispiti. Deși sunt buni la muzică, poate nu sunt buni la raționamente logice și prudente ca să perceapă această capcană. Așa că semnează și probabil nu se aleg decât cu publicitatea. Ei bine, de ce să nu le oferim publicitatea într-un mod diferit, nu printr-un sistem care se bazează pe restricționarea publicului și printr-un sistem al complexului industrial care ne împovărează cu muzică proastă care se vinde ușor. Decât așa, de ce să nu facem din impulsul natural al ascultătorului, de a da mai departe muzica pe care o iubește, un aliat al muzicienilor? Dacă am avea această casetă care să apară în software-ul de redare ca o cale de a le trimite un dolar muzicienilor, atunci rețelele de calculatoare ar putea fi mecanismul pentru a le face muzicienilor această publicitate, aceeași care acum este singurul lucru pe care îl primesc din contractele de înregistrare.